Diari Oficial de la Generalitat Valenciana


Sumari del DOGV 5602, del 19-09-2007 (2007/11880)

RESOLUCIÓ de 28 d'agost de 2007, de la directora general d'Ordenació, Avaluació i Investigació Sanitària, per la qual adjudica beques per a estades breus en centres d'investigació nacionals i estrangers per a l'any 2007.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5602

Data del DOGV
:   19-09-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/11912


Data del document
:   28-08-2007

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * professió sanitària
    * ajuda pública
    * suport econòmic
    * personal d'investigació
    * centre d'investigació

RESOLUCIÓ de 28 d'agost de 2007, de la directora general d'Ordenació, Avaluació i Investigació Sanitària, per la qual adjudica beques per a estades breus en centres d'investigació nacionals i estrangers per a l'any 2007. [2007/11692]  
L'Orde de 23 de març de 2007 de la conselleria de Sanitat (Diari Oficial de la Comunitat Valenciana número 5.482, de 02.04.2007) va convocar beques per a estades breus en centres d'investigació nacionals i estrangers, amb caràcter postdoctoral, per a l'any 2007, i va establir les bases reguladores per a concedir-les.  
En els pressupostos de la Generalitat Valenciana per a l'exercici 2007, hi ha una dotació de seixanta-cinc mil euros (65.000 €) en el programa pressupostari 91.94.22.2849.247.07, de la Direcció General d'Ordenació, Avaluació i Investigació Sanitària, capítol IV, codi de línia T5847000, que té com a finalitat el finançament d'estades per a ampliació d'estudis postdoctorals en centres nacionals i estrangers.  
Vist que els investigadors que s'allisten més avall han sol·licitat beques per a finançar l'estada en centres d'investigació nacionals i estrangers, en els termes que preveu l'orde que les convoca.  
Atesa la normativa general i examinades les sol·licituds de beca objecte de la convocatòria.  
Atesa la proposta formulada per la comissió avaluadora de les beques, que va avaluar les sol·licituds individualitzadament, va seguir els criteris de selecció establits en l'article 10 de l'orde, va procurar garantir l'eficàcia i l'eficiència de les actuacions i va ajustar les beques als recursos previstos per a 2007.  
Atesa la competència delegada per a resoldre esta convocatòria segons el que disposa l'article 12 de l'orde de la convocatòria, resolc sobre els expedients de sol·licitud de beques presentats:  
Primer  
Concedir les beques per a finançar les estades en centres d'investigació nacionals i estrangers per a l'any 2007 als investigadors que s'allisten en l'annex, en el qual també se n'indiquen les quantitats, per a contribuir a una major capacitació dels professionals sanitaris com a investigadors en matèria sanitària i que han de fer-se durant l'exercici 2007, per un import total de quaranta-huit mil nou-cents huitanta-nou euros (48.989 €).  
Segon  
Les persones beneficiàries de les beques han d'enviar a l'Oficina d'Investigació Sanitària de la Direcció General d'Ordenació, Avaluació i Investigació Sanitària, en el termini d'un mes des de l'acabament de l'estada, la documentació següent:  
- Un informe del treball fet, que continga els resultats obtinguts i en què es faça constar la conformitat del responsable de l'equip o grup investigador receptor.  
- Un certificat de l'estada, estés pel representant legal del centre de destinació, en el qual consten les dates d'inici i acabament de l'estada, amb el vistiplau del responsable de l'equip o grup científic receptor.  
- Una justificació de les despeses subvencionables de transport al lloc de destinació i de retorn al lloc d'origen.  
No presentar esta documentació en el termini previst comporta l'obligació de reintegrar la quantia percebuda.  
Fer l'estada per un període de temps inferior al previst en esta resolució de concessió de la beca comporta l'obligació de reintegrar una part de la quantia percebuda proporcional al període no aprofitat de l'estada.  
La presentació de justificants de les despeses subvencionables de transport per un import inferior al concedit per a este concepte comporta el reintegrament de la quantitat no justificada.  
Tercer  
Les sol·licituds no concedides les poden arreplegar les persones interessades, o una persona correctament autoritzada, en l'Oficina d'Investigació Sanitària de la conselleria de Sanitat (carrer del Misser Mascó, 31, de València), durant els dos mesos següents a la publicació en el Diari Oficial de la Comunitat Valenciana de la resolució de la convocatòria. Transcorregut este termini, es destruiran.  
Quart  
Esta resolució s'ha de notificar a totes les persones interessades, amb l'advertiment que posa fi a la via administrativa, i que s'hi pot interposar davant del conseller de Sanitat un recurs potestatiu de reposició en el termini d'un mes, a partir de l'endemà de la notificació o, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació d'esta resolució, d'acord amb el que disposen l'article 109 de la Llei 30/1992, de Règim Jurídic de les Administracions Públiques i del Procediment Administratiu Comú, i també en els articles 10, 25.1 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 28 d'agost de 2007.- La directora general d'Ordenació, Avaluació i Investigació Sanitària: Pilar Viedma Gil de Vergara.  
ANNEX  
Beques concedides  
Expedient: BE-01/07  
Investigador beneficiari: Dolores Corella Piquer.  
Centre de treball: Universitat de València, Facultat de Medicina.  
Centre de destinació: Human Nutrition Research Center, Tufts University, Boston, Massachusetts, EUA.  
Objectiu de l'estada: genòmica nutricional en les malalties cardiovasculars.  
Beca concedida: 4.850,00 €  
Durada: 71 dies.  
Expedient: BE-02/07  
Investigador beneficiari: Manuel Civera Satorres.  
Centre de treball: Direcció Territorial de Sanitat de València.  
Centre de destinació: Direction de l'Accreditation, Haute Autorité de Santé, París, França.  
Objectiu de l'estada: qualitat, valor, satisfacció i eficiència dels servicis assistencials.  
Beca concedida: 927,00 €  
Durada: 15 dies.  
Expedient: BE-03/07  
Investigador beneficiari: Juan Arturo García Horsman.  
Centre de treball: Centre d'Investigació Príncep Felip.  
Centre de destinació: Divisió de Farmacologia i Toxicologia, Universitat d'Hèlsinki, Finlàndia.  
Objectiu de l'estada: treball d'investigació sobre l'efecte d'inhibidors de prolil oligopeptidasa en l'expressió de neuropèptids.  
Beca concedida: 4.922,00 €  
Durada: 90 dies.  
Expedient: BE-04/07  
Investigador beneficiari: Ismaïl Moukadiri.  
Centre de treball: Centre d'Investigació Príncep Felip.  
Centre de destinació: Department of Molecular Biology, Umea University, Suècia.  
Objectiu de l'estada: caracterització de la ruta de modificació de tRNA controlada per les proteïnes MnmE i GidA de E. Coli.  
Beca concedida: 5.400,00 €  
Durada: 90 dies.  
Expedient: BE-05/07  
Investigador beneficiari: Susana Novella del Campo.  
Centre de treball: Fundació per a la Investigació de l'Hospital Clínic Universitari de València.  
Centre de destinació: King's College London, University of London, Londres, Regne Unit.  
Objectiu de l'estada: aprenentatge de les tècniques de transferència gènica vascular i remodelació arterial en l'aterosclerosi.  
Beca concedida: 4.854,00 €  
Durada: 91 dies.  
Expedient: BE-06/07  
Investigador beneficiari: Elisa Lledó Feijóo.  
Centre de treball: Centre d'Investigació Príncep Felip.  
Centre de destinació: Laboratori d'Hematopoesi del CIEMAT, Madrid, Espanya.  
Objectiu de l'estada: posada a punt de la tècnica de FISH per a detectar cèl·lules CD34+ implantades en cors de rates amb infart agut de miocardi.  
Beca concedida: 1.640,00 €  
Durada: 31 dies.  
Expedient: BE-07/07  
Investigador beneficiari: Susana Benlloch Carrión.  
Centre de treball: Fundació de la Comunitat Valenciana per a la Investigació en l'Hospital General Universitari d'Alacant.  
Centre de destinació: Laboratori de Biologia Molecular del Càncer, ICO - Hospital Germans Trias i Pujol, Badalona, Espanya.  
Objectiu de l'estada: validació de la preamplificació de cADN a partir de ARN de mostres amb poca cel·lularitat neoplàstica per al tractament individualitzat de càncer.  
Beca concedida: 4.746,00 €  
Durada: 90 dies.  
Expedient: BE-08/07  
Investigador beneficiari: Vicente Jesús Chaqués Alepuz.  
Centre de treball: Hospital Arnau de Vilanova.  
Centre de destinació: Cullen Eye Institute, Baylor College of Medicine, Houston, EUA.  
Objectiu de l'estada: adquirir nous coneixements en els últims aspectes relacionats amb l'anatomia patològica i l'oncologia ocular.  
Beca concedida: 5.900,00 €  
Durada: 92 dies.  
Expedient: BE-09/07  
Investigador beneficiari: Luisa Micó Giner.  
Centre de treball: Hospital Universitari la Fe de València.  
Centre de destinació: Western Hospital, University Health Network, Toronto, Canadà.  
Objectiu de l'estada: intercanvi d'experiència i ampliació de coneixements en el maneig del risc cardiovascular en el lupus eritematós sistèmic.  
Beca concedida: 2.640,00 €  
Durada: 31 dies.  
Expedient: BE-10/07  
Investigador beneficiari: Begoña Pellicer Iborra.  
Centre de treball: Hospital Universitari Doctor Peset.  
Centre de destinació: Dipartimento di Pediatria, Ostetricia e Medicina della Riproduzione, Università degli Studi, Siena, Itàlia.  
Objectiu de l'estada: desenvolupar marcadors serològics per al cribratge de preeclàmpsia.  
Beca concedida: 3.623,00 €  
Durada: 61 dies.  
Expedient: BE-11/07  
Investigador beneficiari: M. del Carmen Escobedo Lucea.  
Centre de treball: Fundació Valenciana Centre d'Investigació Príncep Felip.  
Centre de destinació: Massachusetts Institute of Technology (MIT), Cambridge, Boston, EUA.  
Objectiu de l'estada: anàlisi de la interacció entre cèl·lules i biomaterials, usant la tecnologia d'arrays.  
Beca concedida: 5.187,00 €  
Durada: 90 dies.  
Expedient: BE-13/07  
Investigador beneficiari: Rosario Menéndez Villanueva.  
Centre de treball: Hospital Universitari la Fe de València.  
Centre de destinació: Memorial Sloan Kettering Cancer Center, Nova York, EUA.  
Objectiu de l'estada: accés a instal·lacions científiques del Servici de Pneumologia per a ampliar coneixements en epidemiologia de pneumònies en immunodeprimits.  
Beca concedida: 4.300,00 €  
Durada: 60 dies.